joelniklaus/EU_Wikipedias huggingface dataset:
Anchorage Island (Cookinsaaret)

Anchorage Island on saari Cookinsaarten atollin Suwarrowin läheisyydessä, sen eteläpuolella.

Toisen maailmansodan aikaan saarella toimi rannikkovartiosto, jonka rakennuksista on edelleen nähtävissä jäänteitä. Rannikkovartioisto lopettettiin vuonna 1952. Suwarrosta tuli kansallispuisto 1978 ja puiston hoitajat asuivat vuoteen 1998 saakka Anchorage Islandilla.

Lähteet

Cookinsaaret
Pirttimäki (Espoo)

Pirttimäki on Helsingin kaupungin omistama 430 hehtaarin laajuinen ulkoilualue Espoon Kunnarlan ja Nuuksion alueella. Se on alkujaan Dahlbacka-niminen metsätila, jonka kaupunki osti vuonna 1946. 

Pirttimäki sijaitsee Bodominjärven ja Nuuksion Pitkäjärven välisellä alueella. Alueelle tyypillisiä ovat suuret korkeuserot, ja siellä on jyrkkiä kalliorinteitä, mutta myös useita pieniä järviä, lampia ja soita. Luoteessa Pirttimäkeen liittyy niin ikään Helsingin kaupungin omistuksessa oleva Karjakaivon ulkoilualue Solvallan urheiluopiston läheisyydessä.

Pirttimäen itäosassa, Kunnarlantien varrella Bodomjärven pohjoispään tasalla, on ulkoilumaja kahvioineen ja kerhohuoneineen. Sen välittömässä läheisyydessä on pysäköintialue, lasten leikkipaikkoja, pallokenttiä, sauna ja takkatupa. Alueella sijaitsevien lampien rannoilla on telttailualueita. Sulalammen (entisen Sultingsträskin) rannalla oli myös kahdella tulisijalla varustettu rakennus, johon pääsi tulistelemaan hyvin myös huonommalla kelillä. Pirttimäen ulkoilumajalta Solvallaan johtaa noin 7,4 kilometrin pituinen ulkoilutie. Seudulla on myös muita ulkoiluteitä ja -reittejä, mm. pääosin rakennettu reitti Oittaalle ja edelleen Bemböleen, Kasavuoreen ja Espoon keskuspuistoon.

Pirttimäen palveluihin liittyvää informaatiota sekä Espoon että Helsingin kaupungin verkkosivuilla ulkoilualueen sijaitessa Espoon kaupungin alueella mutta ollessa Helsingin kaupungin omistuksessa.

Lähteet

Aiheesta muualla 
 Espoon kaupungin hoitamat ladut
 Helsingin kaupungin hoitamat ladut 

Espoon luonto
Nuuksio
Kunnarla
Retkeilyalueet
Álvaro Vázquez

Álvaro Vázquez García (s. 27. huhtikuuta 1991 Badalona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan hyökkääjä.

Seurajoukkueura 
Vázquez on Espanyolin kasvatti. Kesällä 2010 edustusjoukkueen päävalmentaja Mauricio Pochettino valitsi hänet mukaan joukkueen harjoituskaudelle. Hän palasi kuitenkin ennen kauden alkua takaisin Tercera Divisiónissa pelanneeseen Espanyolin reservijoukkueeseen. Lopulta hän teki ensiesiintymisensä edustusjoukkueessa 22. syyskuuta 2010 vierasottelussa Real Madridia vastaan. Seuraavalla sarjakierroksella Osasunaa vastaan hän onnistui tekemään ensimmäisen maalinsa maan pääsarjassa Primera Divisiónissa.

Kesällä 2011 Pablo Osvaldon siirryttyä Italiaan, Vázquez nousi joukkueensa ykköskärjeksi. Tammikuussa 2012 hän onnistui tekemään neljän päivän sisällä kahdessa ottelussa yhteensä neljä maalia. 8. tammikuuta 2012 hän tasoitti lukemat 1–1:een ottelussa Barcelonaa vastaan ja myöhemmin viikolla pelatussa Copa del Reyn ottelussa Córdobaa vastaan hän teki hattutempun.

Lähteet

Aiheesta muualla 
 Álvaro Vázquezin esittely Espanyolin kotisivustolla 
 Álvaro Vázquezin tilastot BDFutbol-sivustolla 

Espanjalaiset jalkapalloilijat
Katalonialaiset jalkapalloilijat
Vuonna 1991 syntyneet
Elävät henkilöt
Aasianrääkkiäinen

Aasianrääkkiäinen (Coturnicops exquisitus) on rantakanojen heimoon kuuluva lintulaji, jota tavataan Itä-Aasiassa. Sen elinympäristö käsittää Venäjän Transbaikalin kaakkoisosan, Ussurinmaan eteläosan, ja Kiinan Heilongjiangin itäosan. Laji on muuttolintu, joka talvehtii Japanissa, Korean niemimaalla sekä Etelä-Kiinassa. Robert Swinhoe kuvaili lajin holotyypin Yantaista Shandongista Kiinasta vuonna 1873.

Lähteet 

Rääkkiäiset
Uhanalaiset linnut
Soros

Soros voi viitata seuraaviin:

 George Soros, yhdysvaltalainen suursijoittaja
 Tivadar Soros, unkarilainen kirjailija, George Sorosin isä
 Soros Foundation,  George Sorosin perustama vapaaehtoista sosio-poliittista toimintaa rahoittava säätiöverkosto
 Soros Fund Management,  George Sorosin perustama rahoitus- ja sijoituspalveluita tarjoava yhtiö

 Sorós, vuori Kreetan saarella Kreikassa
 Ateenalaisten hautakumpu, nykynimeltään myös Sorós, antiikin aikainen hautakumpu Marathonissa Attikassa
 Psíloma eli Sorós, vuori Boiotiassa Kreikassa
Pysäköintitalo

Pysäköintitalo (harvoin paikoitustalo, puhekielessä parkkihalli, harvemmin parkkitalo) on rakennus, joka on suunniteltu ajoneuvojen pysäköintiä varten. Pysäköintitaloissa voi olla useampi kerros. Maksullisissa, usein liiketilojen yhteydessä sijaitsevissa pysäköintitaloissa ajoneuvoja on mahdollisuus kiinteää yötaksaa vastaan pysäköidä myös yön yli.

Pysäköinti
Rakennukset ja rakennelmat
Nimetön (Raaka-Aineen EP)

Nimetön on lahtelaisen Raaka-Aine -yhtyeen EP-levy. Levy julkaistiin 30. tammikuuta 2009 ja oli yhtyeelle hyvin merkittävä. Raaka-Aine oli toiminut tuolloin jo neljätoista vuotta tehden vain omakustanteita, ja nyt, "Nimetön" EP:n kautta yhtye sai paljon huomiota. Näin tämä EP ja Radio Rockin starba kilpailu antoi yhtyeelle sen verran huomiota, että Edel Records solmi yhtyeen kanssa levytys-sopimuksen. Ensimmäinen julkaisu, single Elämän Tarkoitus julkaistiin syksyllä 2009 ja ensimmäinen albumi Kipupisteet julkaistiin huhtikuussa 2010.

Levyn kaikki kappaleet ovat säveltäneet yhtyeen laulaja kitaristi Aapo Kaskinen yhtyetovereidensa Tuomas Lampenin ja Jussi Mattelmäen kanssa.  Äänityksen ja miksauksen on hoitanut Studio Villvox ja Aleksanteri Kuosa, joka on ollut muulloinkin yhtyeen avustajana. Masterointi on Finnvox OY:n ja Minerva Papin hoitamaa.

Kappaleet 
 Miehen työ
 Ikuiseen hämärään
 Pyhä tuli
 Suru

Kokoonpano 
 Aapo Kaskinen – laulu
 Jussi Mattelmäki – bassokitara, taustalaulu
 Tuomas Lampén – rummut, taustalaulu
 Pekka Lindeman – rytmikitara
 Matti Hyyrynen – soolokitara

Lähteet 

Vuoden 2009 EP:t
Raaka-Aineen albumit
Living with Michael Jackson

Living with Michael Jackson on vuonna 2003 julkaistu dokumentti Michael Jacksonista. Jacksonin haastattelijana toimi brittiläinen tv-persoona Martin Bashir.

 Michael Jackson
Brittiläiset dokumenttielokuvat
Vuoden 2003 dokumenttielokuvat
Tapio Äyräväinen

Tapio Äyräväinen (20. joulukuuta 1950 Muurla – 15. maaliskuuta 2022) oli suomalainen toimittaja, kirjailija ja poliitikko.

Elämä

Vuosina 1989–2000 Äyräväinen työskenteli salolaisessa paikallisradiossa Radio 88,2:ssa toimittajana ja päätoimittajana. Samaan aikaan hän työskenteli Salon paikallistelevisiossa, Paikalliskanavalla, uutisankkurina ja toimittajana. Sen jälkeen hän oli toimittajana TS-Yhtymään kuuluvissa paikallisradioissa Auran Aalloissa ja Radio Majakassa vuosina 2000–2005. Hän oli Aamuset-kaupunkilehden toimittajana vuosina 2000–2002 ja päätoimittajana vuosina 2002–2006.

Äyräväinen oli ensikertalaisena ehdolla vuoden 2011 eduskuntavaaleissa saaden 161 ääntä. Vuoden 2012 kunnallisvaaleissa hän tuli valituksi Salon kaupunginvaltuustoon perussuomalaisten ääniharavana. Hän sai 659 ääntä, joka oli kolmanneksi eniten Salossa. Äyräväinen valittiin toiselle kaudelle Salon valtuustoon 2017 ja kolmannelle kaudelle 2021.

Hän toimi myös henkilöstojaostossa sen perustamisesta 2014 lähtien vuoden 2017 loppuun ja Yrityssalon hallituksessa vuodesta 2017 alkaen. Äyräväinen toimi Varsinais-Suomen Perussuomalaiset ry:n piirisihteerinä kauden 2017–2018. Muita kunnallisia luottamustoimia olivat Salon johtamisen kehittämisryhmän jäsen 2016 ja hallintosääntötyöryhmän jäsen 2017. 

Aikaisemmin Äyräväinen oli toiminut Muutos 2011 -puolueen sihteerinä ja taloudenhoitajana vuosina 2009–2011.

Äyräväinen kirjoitti useita kirjoja, mm. 100 vuotta autokauppaa Salossa (2004), Virtasen Moottori Oy – 60 vuotta (2007), Muurlan 600 vuotta (2009), Moralla murhaa mukavasti (2010), Rakkaudella sinun – kuolema (2011), ja oli mukana Mennä järvel! -kirjan (2012) toimituskunnassa.

Äyräväinen harrasti tähtitiedettä ja oli ollut vuosikymmeniä Ursan jäsen. Hänet tunnetaan skeptikkona ja hän oli myös ollut mukana toimittamassa useita Suomen Ufotutkijat ry:n julkaisemia Uforaportti-vuosikirjoja.

Julkaisut 
 Ufotutkijan käsikirja, kirj. Tapio Äyräväinen, Kari Välimaa & Lasse Ahonen, Salo: Suomen ufotutkijat ry, 1997. ISBN 951-97444-2-8.

Lähteet

Aiheesta muualla 
 Kotisivut
 Äyräväisen blogi Uudessa Suomessa

Suomalaiset päätoimittajat
Suomalaiset tietokirjailijat
Muutos 2011:n poliitikot
Perussuomalaiset poliitikot
Suomalaisten puolueiden puoluesihteerit
Salon kaupunginvaltuutetut
Ufotutkijat
Vuonna 1950 syntyneet
Vuonna 2022 kuolleet
The Michael Jackson Interview: The Footage You Were Never Meant to See

The Michael Jackson Interview: The Footage You Were Never Meant to See on vuonna 2003 julkaistu dokumentti Michael Jacksonista. Dokumentti on vastaus Martin Bashirin kolme kuukautta aikaisemmin julkaisemalle Living with Michael Jackson -dokumentille, joka asetti Jacksonin huonoon valoon.

 Michael Jackson
Yhdysvaltalaiset dokumenttielokuvat
Vuoden 2003 dokumenttielokuvat
Nikitin

Nikitin (ven. Никитин) on venäläinen sukunimi. Se voi viitata muun muassa seuraaviin henkilöihin:

 Afanasi Nikitin (k. 1472), venäläinen tutkimusmatkailija
 Ivan Nikitin (1824–1861), venäläinen runoilija
 Jevgeni Nikitin (s. 1973), venäläinen bassobaritoni
 Juri Nikitin (s. 1978), ukrainalainen trampoliinivoimistelija ja olympiavoittaja
 Mihail Nikitin (s. 1971), venäläinen ammattilaisjalkapalloilija
 Nikita Nikitin (s. 1966), venäläinen jääkiekkoilija
 Nikolai Nikitin (1895–1963), venäläinen neuvostokirjailija
 Olli Nikitin (s. 1981), suomalainen koripalloilija
 Valeri Nikitin (s. 1939), neuvostoliittolainen jääkiekkoilija
 Vladimir Nikitin (s. 1959), venäläinen hiihtäjä.
Aurorankatu

Aurorankatu on katu Etu-Töölössä Helsingissä. Aurorankadun toinen pää on Arkadiankadulla Luonnontieteellisen museon länsipuolella, toinen Mannerheimintien varrella Kansallismuseon edessä samalla aukiolla, josta alkaa myös Museokatu.

Kadulla on muun muassa R-kioski ja jazz-klubi Storyville. Arkadiankadun päässä sijaitsee jyrkähkö mäki. Arkadiankadun päästä kohti Museokatua kuljettaessa tie kääntyy pitkään loivaan laskuun Eduskunnan kirjaston sisäänkäynnin kohdalla. Aurorankadun varrella sijaitsee kuusi risteystä: Mannerheimintie, Museokatu, Töölönkatu, Nervanderinkatu, Freesenkatu ja Arkadiankatu.

Katu on nimetty Aurora Karamzinin mukaan, ja sen Mannerheimintien-puoleinen pää on lähellä Hakasalmen huvilaa, jossa hän asui. Hän oli sosiaali- ja diakoniatyön uranuurtajana Suomessa. 

Eduskuntatalon tontti rajoittuu pohjoisessa Aurorankatuun, ja sen varrella on 1970-luvulla rakennettu eduskunnan kaareva lisärakennus, jossa on myös Eduskunnan kirjasto. Aurorankadulla asuu varsin varakkaita vaikuttajia kaikilta yhteiskunnan osa-alueilta; muun muassa toimittajia, taiteilijoita ja terveydenhuollon ammattihenkilöitä. Elämää Aurorankadun laitamille tuovat alueella asuvat opiskelijat. Aurorankadulla sijaitsi 2000-luvun alussa myös nuorisokommuuni.

Aiheesta muualla 

Helsingin kadut
Etu-Töölö
Suomen Delfins

Suomen Delfins ry on lapsena seksuaalista hyväksikäyttöä kokeneiden aikuisten valtakunnallinen etu- ja tukijärjestö. Järjestö on perustettu vuonna 1997 Kuusankoskella. Järjestö tarjoaa palveluita myös seksuaalisesti hyväksikäytettyjen läheisille ja ammattiauttajille. Yhdistyksen nimi juontaa juurensa delfiineistä, jotka auttavat sairaita tai haavoittuneita lajitovereitaan.

Suomen Delfins tarjoaa keskustelutukea ja apua seksuaalisesti hyväksikäytetyille sekä ohjausta ja neuvontaa läheisille ja ammattiauttajille. Yhdistys ylläpitää tuki- ja neuvontachattia, järjestää koulutuksia, harjoittaa tiedotus- ja julkaisutoimintaa, kokoaa aiheeseen liittyvää materiaalia, kehittää työtään sekä ylläpitää keskusteluryhmiä. 

Avoimia ammatillisesti ohjattuja vertaiskeskusteluryhmiä kokoontuu ympäri Suomen. 

Sosiaali- ja terveysjärjestöjen avustuskeskus tukee järjestön toimintaa.

Lähteet 
 Suomen Delfins ry:n kotisivut

Viitteet

Aiheesta muualla 
 Suomen Delfins ry Facebookissa

Suomalaiset järjestöt
Japanin avoin tennisturnaus

Japanin avoin tennisturnaus on lokakuussa Chōfussa, Tokiossa, Japanissa järjestettävä tennisturnaus. Turnaus järjestettiin ensimmäisen kerran vuonna 1972. Miesten turnaus kuuluu ATP World Tour 500 -sarjaan. Naisten turnaus järjestettiin viimeksi vuonna 2008.

Tulokset

Miesten kaksinpeli

Miesten nelinpeli

Naisten kaksinpeli

Naisten nelinpeli

Lähteet 
 Turnaus ATP World Tourin sivuilla

Aiheesta muualla 

 Viralliset kotisivut 

Japanin tennisturnaukset
Tokion urheilu
ATP World Tour 500
Salem Al Fakir

Lars Salem Al Fakir (s. 27. lokakuuta 1981 Tukholma) on ruotsalainen muusikko. Hänellä on myös duo nimeltä Vargas & Lagola yhdessä Vincent Pontaren kanssa.

Salem on kuuden lapsen perheestä, jossa isä on syyrialainen ja äiti ruotsalainen. Hän julkaisi ensimmäisen singlensä "Dream Girl" vuonna 2006 ja kokonaisen albumin 2007. Albumi nauhoitettiin Al Fakirin omassa asunnossa, hän vastasi itse lähes koko levyn tuotannosta ja myös kaikista soittimista muutamaa poikkeusta lukuun ottamatta. Al Fakir palkittiin Ruotsin musiikkijulkaisijoiden vuoden tulokkaan palkinnolla vuonna 2007. Hänen musiikkiaan on käytetty myös mainoksissa.

Al Fakir osallistui vuoden 2010 Euroviisujen karsintoihin kappaleella "Keep on Walking", jonka hän on sanoittanut ja säveltänyt itse. Hän sijoittui sillä Ruotsin karsinnoissa toiselle sijalle Anna Bergendahlin jälkeen. Kappaleesta tuli yksin vuoden suurimmista hiteistä Ruotsissa ja se sijoittui singlelistalla korkeimmillaan sijalle 3. Myös Suomessa kappale sai soittoaikaa mm. YleX-radiokanavalla sekä The Voicella. Ignore This -albumi debytoi Ruotsin albumilistalla ensimmäisellä sijalla, jota se piti hallussaan kaksi viikkoa ja myi heti kultaan oikeuttavan määrän.

Diskografia

Albumit 

 2007 - This Is Who I Am
 2009 - Astronaut
 2010 - Ignore This

Singlet 

 2006 - Dream Girl
 2006 - Good Song / It's True
 2007 - This Is Who I Am
 2009 - Astronaut
 2009 - Roxy
 2010 - Keep On Walking
 2010 - 4 O'clock
 2010 - Split My Personality
 2011 - I'm So Happy

Aiheesta muualla 

 Viralliset sivut 

Ruotsalaiset muusikot
Vuonna 1981 syntyneet
Elävät henkilöt
Luppojoki

Luppojoki on Kiiminkijoen vesistöalueeseen kuuluva joki  Puolangalla. Sen alkupiste on Luppojärven kaakkoisnurkka. Joki laskee lounaaseen ja lopuksi länteen, Kalhamajärven Luppolahteen.  Jokivarressa on vain kolme talonpaikkaa, Luppoperän tien joki alittaa Mutkalan kohdalla. Muuta varsinaista tieyhteyttä jokivarteen ei ole. Noin yhdeksän kilometrin mittaisen joen korkeusero lähde- ja laskupisteiden välillä on 11,7 metriä.

Kiiminkijoen vesistö
 Puolangan joet
Etelä-Kasai

Etelä-Kasai oli Kongon demokraattiseen tasavaltaan kuuluva alue, joka julistautui itsenäiseksi 1960 naapurimaakunta Katangan tavoin.

Muutamaa viikkoa ennen Kongon itsenäistymistä 30. kesäkuuta 1960 paikalliset julistivat rikkaan kaivosalueen itsenäiseksi. Elokuun 8. päivä luba-kansan heimopäällikkö Albert Kalonji julisti perustetuksi Etelä-Kasain kaivosvaltion (État minier du Sud-Kasaï) pääkaupunkinaan Bakwanga. Kalonji antoi itselleen arvonimen muluba-kansan korkein päällikkö ja sen kohtaloon liittyneiden heimojen haastamaton suojelija (Chef Suprême du Peuple Muluba et Protecteur Incontesté des Tribus Associées à son sort).

Vuoden 1961 huhtikuussa kokoontui merkkihenkilöiden kokous, joka kruunasi Kalonjin isän perinteisellä kuningastittelillä Mulopwe. Uusi kuningas luopui sitten kruunusta ja luovutti sen pojalleen, josta tuli Albert I.

Nelikuukautisten veristen taisteluiden jälkeen Kongon armeija valloitti alueen ja pidätti Kalonjin 30. joulukuuta 1961. Hän kuitenkin pääsi pakenemaan ja johti hallitustaan lokakuuhun 1962.

Mobutu Sese Sekon aikana Etelä-Kasai jaettiin Itä-Kasain ja Länsi-Kasain maakuntiin (nyk. jaettu edelleen Kasaihin ja Luluaan) itsenäisyyspyrkimysten heikentämiseksi.

Lähteet

 http://www.imperial-collection.net/southkasai01.html

Kongon demokraattisen tasavallan historia
Afrikan entiset valtiot
Afrikan entiset monarkiat
Entiset tunnustamattomat valtiot
1960-luku
Svensson

Svensson on ruotsinkielinen sukunimi, joka merkitsee Svenin poikaa.  Tunnettuja Svenssoneja ovat:

 Alf Svensson (s. 1938), ruotsalainen poliitikko (kristillisdemokraatti)
 Anders Svensson (s. 1976), ruotsalainen jalkapalloilija
 Anders Svensson (s. 1975), ruotsalainen jääpallomaalivahti
 Antero Svensson (1892–1946), suomalainen kenraalimajuri ja Mannerheim-ristin ritari
 Barbro Svensson, Lill-Babs (1938–2018), ruotsalainen laulaja ja näyttelijä
 Bo Ragnar Svensson, Bo Svenson (s. 1941), ruotsalais-yhdysvaltalainen näyttelijä, ohjaaja, tuottaja ja käsikirjoittaja
 Daniel Svensson (s. 1977), ruotsalainen muusikko
 Egon Svensson (1913–1995), ruotsalainen kreikkalais-roomalaisen tyylin painija
 Emil Svensson (1882–1954), suomalainen rakennusmestari 
 Esbjörn Svensson (1964–2008), ruotsalainen jazzpianisti ja säveltäjä
 Fredrik Svensson (s. 1975), ruotsalainen jääkiekkoilija
 Gustav Svensson (s. 1987), ruotsalainen jalkapalloilija
 Helinä Svensson-Timari (1887/1889–1958), suomalainen lausuja ja näyttelijä
 Jan Svensson (s. 1950), ruotsalainen popmuusikko (taiteilijanimi: Harpo)
 Jenny Markelin-Svensson (1882–1929), suomalainen ammattientarkastaja ja insinööri
 Johan Svensson (1896–1918), suomalainen jääkärivaravääpeli
 Jonas Svensson (s. 1993), norjalainen jalkapalloilija
 Kalle Svensson (1925–2000), ruotsalainen jalkapalloilija
 Karl Svensson (s. 1984), ruotsalainen jalkapalloilija
 Lars Svensson (s. 1941), ruotsalainen lintutieteilijä
 Magnus Svensson (1821–1901), ruotsalainen poliitikko
 Magnus Svensson (s. 1963), ruotsalainen jääkiekkoilija
 Magnus Svensson (s. 1969), ruotsalainen jalkapalloilija
 Magnus Svensson (s. 1983), ruotsalainen salibandyn pelaaja
 Magnus Pääjärvi-Svensson (s. 1991), ruotsalainen jääkiekkoilija
 Markus Svensson (s. 1984), ruotsalainen jääkiekkomaalivahti
 Ola Svensson (s. 1986), ruotsalainen laulaja
 Oskar Svensson (s. 1995), ruotsalainen maastohiihtäjä
 Pelle Svensson (1943–2020), ruotsalainen asianajaja, kreikkalais-roomalaisen tyylin painija ja olympiamitalisti
 Rudolf Svensson (1899–1978), ruotsalainen painija
 Siv-Inger Svensson (s. 1953), ruotsalainen iskelmälaulaja 
 Tommy Svensson (s. 1945), ruotsalainen jalkapalloilija ja valmentaja
 Åsa Svensson (s. 1975), ruotsalainen tennispelaaja.

Kuvitteellisia Svenssoneja 

 Totte Svensson (Ture Sventon), salapoliisi Åke Holmbergin kirjasarjassa
 Andersson, Svensson tai Karlsson, ruotsalaisia urheilijoita Juhani Peltosen Elmo-kuunnelmissa ja -romaanissa
Michael Jackson Commemorated

Michael Jackson Commemorated on 25. kesäkuuta 2010 Japanin elokuvateattereissa julkaistu dokumentti Michael Jacksonista. Japanissa dokumentti on tuottanut tähän mennessä 1 278 263 dollaria. Dokumentin videomateriaali on kuvattu vuoden 2003 aikoihin, jolloin Jackson suostui ensimmäisen ja viimeisen kerran käyttämään mikrofonia, joka äänitti kaiken hänen puheensa. Kameraryhmä sai luvan kuvata Jacksonia kaikkialle minne hän meni. Dokumentissa nähdään muun muassa Jacksonin vierailu ensimmäisen kerran 30 vuoteen hänen lapsuutensa kodissa Garyssa, Indianassa ja Jacksonin sekä Carter veljesten, Aaronin ja Nickin, välinen kakkusota. Tuotantoyhtiö Flamingo Features aikoo julkaista dokumentin myös muualla maailmassa, jos se saa siihen luvan.

Lähteet 

 Michael Jackson
Yhdysvaltalaiset dokumenttielokuvat
Vuoden 2010 dokumenttielokuvat
Molotšnyi

Molotšnyi () on kaupunkimainen taajama ja kaupunkikunta Murmanskin alueen Kuolan piirissä Venäjällä. Se sijaitsee Kuolajoen alajuoksulla kolme kilometriä Kuolan kaupungista etelään. Taajamassa ja kunnassa on 5 200 asukasta (vuonna 2010).

Maantiede ja asutus
Molotšnyin kunnan pinta-ala on 33,78 neliökilometriä. Se rajoittuu idässä ja lännessä Kuolan piirin Kildinstroin, lännessä Murmašin ja pohjoisessa Kuolan kuntiin. Pinta-alasta 37,3 % on maatalousmaata, 27,9 % asuinaluetta ja 27,0 % metsää.

Taajaman lisäksi kuntaan kuuluu Vyhodnoin rautatieasema, jossa vuonna 2009 oli 60 asukasta.

Historia
Molotšnyi on saanut alkunsa vuonna 1935, jolloin Arktikan maatila siirrettiin Salavarakan tunturien luokse neljän kilometrin päähän Kuolasta. 1970-luvulla perustettiin kaksi suurkanalaa sekä maatalouden palveluyritys, ja vuonna 1979 paikkakunta sai kaupunkimaisen taajaman statuksen.

Liikenne, talous ja palvelut
Molotšnyin ohi kulkee Pietarin ja Murmanskin välinen valtatie M18 sekä Muurmannin rata, jolla on Vyhodnoin asema. Taajamasta on linja-autoyhteydet Kuolaan ja Murmanskiin. Vyhodnoin asemalla ei ole matkustajaliikennettä.

Paikallisista elinkeinoista tärkein on maatalous. Murmanskin suurkanalan lisäksi kunnassa toimii maatalouden palveluyritys Murmanskselhozhimija, kaksi yksityistilaa sekä pienimuotoista elintarvike-, puunjalostus- ja rakennustarviketeollisuutta. Snežnajan ja Arktikan suurkanalat ovat lopettaneet toimintansa. Yli puolet työvoimasta käy töissä Murmanskissa.

Palveluihin kuuluu kaksi lastentarhaa, keskikoulu, lasten musiikkikoulu, kulttuuritalo, kaksi kirjastoa ja pieni poliklinikka. Kunnan koillisosaan suunnitellaan laskettelukeskusta.

Lähteet

Viitteet

Aiheesta muualla
 Molotšnyin kunnan sivusto 
 Molotšnyin kunta Kuolan piirin sivustolla  
 Molotšnyin kunta Murmanskin alueen sivustolla 

Kuolan piiri
Murmanskin alueen kaupunkityyppiset taajamat
Koch

Koch voi tarkoittaa seuraavia:

Henkilöitä 
 Alexander Koch (s. 1988), yhdysvaltalainen näyttelijä
 Ari Koch (s. 1956), suomalainen kuvanveistäjä
 Beate Koch (s. 1967), saksalainen keihäänheittäjä
 Bill Koch (s. 1955), yhdysvaltalainen maastohiihtäjä
 Carl Ludwig Koch (1778–1857), saksalainen eläintieteilijä
 Carsten Koch (s. 1945), tanskalainen poliitikko ja ministeri
 Charles Koch (s. 1935), yhdysvaltalainen liikemies, Koch Industries-yhtiön toimitusjohtaja
 Christina Koch (s. 1979), yhdysvaltalainen avaruuslentäjä
 David Koch (1940–2019), yhdysvaltalainen liikemies
 Ed Koch (1924–2013), yhdysvaltalainen demokraattipoliitikko
 Elisabeth Koch (1891–1982), suomalainen puutarha- ja pihasuunnittelija
 Erich Koch (1896–1986), saksalainen Gauleiter ja valtakunnankomissaari
 Erland von Koch (1910–2009), ruotsalainen säveltäjä
 Friedrich Koch (1862–1927), saksalainen säveltäjä ja musiikkipedagogi
 Hans-Reinhard Koch (1929–2018), saksalainen katolinen piispa
 Heinrich Christoph Koch (1749–1816), saksalainen musiikkiteoreetikko, säveltäjä, leksikograafikko ja viulisti
 Helge von Koch (1870–1924), ruotsalainen matemaatikko
 Herman Koch (s. 1953), alankomaalainen kirjailija ja kolumnisti
 Howard Koch (1902–1995), yhdysvaltalainen elokuvakäsikirjoittaja
 Ilse Koch (1906–1967), saksalainen keskitysleirivartija
 Joel Koch (s. 1998), suomalainen ohjelmoija ja YouTube-videoiden tekijä
 Johan Koch (s. 1984), ruotsalais-saksalainen jääpalloilija
 Joseph Anton Koch (1768–1839), itävaltalainen taidemaalari
 Karl Koch (1892–1963), saksalainen elokuvaohjaaja
 Karl Koch, Hagbard (1965–1989), saksalainen hakkeri 
 Karl Koch (1809–1879), saksalainen kasvitieteilijä
 Karl Otto Koch (1897–1945), Buchenwaldin keskitysleirin komentaja
 Kees Koch (1936–2021), alankomaalainen kiekonheittäjä ja kuulantyöntäjä
 Lauge Koch (1892–1964), tanskalainen geologi
 Marco Koch (s. 1990), saksalainen uimari
 Marita Koch (s. 1957), saksalainen pikajuoksija ja olympiavoittaja
 Martin Koch (s. 1982), itävaltalainen mäkihyppääjä ja olympiavoittaja
 Martin Koch (1882–1940), ruotsalainen kirjailija
 Pauline Einstein, o.s. Koch (1858–1920), Albert Einsteinin äiti
 Robert Koch (1843–1910), saksalainen lääkäri ja mikrobiologi, Nobelin lääketieteen palkinnon saaja
 Robin Koch (s. 1996), saksalainen jalkapalloilija
 Rudolf Koch (1876–1934), saksalainen kalligraafikko, kirjasinsuunnittelija ja opettaja
 Sebastian Koch (s. 1962), saksalainen näyttelijä
 Sigurd von Koch (1879–1919), ruotsalainen säveltäjä, pianisti ja musiikkikriitikko
 Silvana Koch-Mehrin (s. 1970), saksalainen poliitikko ja europarlamentaarikko
 Thomas Koch (s. 1983), itävaltalainen jääkiekkoilija

Yrityksiä 

 Koch Guitar Electronics, alankomaalainen kitaravahvistimia valmistava yritys
 Heckler & Koch, saksalainen aseteollisuusyritys
 Koch Records, yhdysvaltalaisen levy-yhtiö E1 Musicin entinen nimi 
 Koch Industries, yhdysvaltalainen petrokemian alan suuryhtiö
 Koch Media, saksalainen mediayhtiö
Vastarintaan

Vastarintaan on kristillistä metallia soittavan Sotahuuto-yhtyeen kolmas studioalbumi vuodelta 2009.

Kappaleet

Arvostelut 
 Imperiumi.net: 6–/10
 Savon Sanomat: ristiriitainen

Lähteet 

Vuoden 2009 albumit
Sotahuudon albumit
Keränen (sukunimi)

Keränen on suomalainen sukunimi, joka voi viitata seuraaviin henkilöihin:

Aleksi Keränen (s. 1981), muusikko 
Asko Keränen (s. 1962), basisti, 22-Pistepirkko-yhtyeen perustajajäsen
Elias Keränen (s. 1989), näyttelijä
Erik Keränen (1846–1907), kirjailija
Frans Keränen (1889–1964), päätoimittaja ja edistyspuolueen poliitikko
Hannu Keränen (s. 1964), kitaristi, 22-Pistepirkko-yhtyeen perustajajäsen
Jaakko Keränen (1883–1979), ilmatieteilijä
Jani Keränen (s. 1982), jääkiekkoilija
Janne Keränen (s. 1987), jääkiekkoilija
Juha-Pekka Keränen (s. 1968), kenraali
Juho Keränen (s. 1985), jääkiekkoilija
Lauri Keränen (1833–1917), maanviljelijä ja valtiopäivämies
Lauri Keränen (1906–1977), runoilija ja toimittaja
Markku Keränen (s. 1945), taidemaalari
Marko Keränen (s. 1977), tanssija
Michael Keränen (s. 1990), jääkiekkoilija
Mika Keränen (s. 1973), kirjailija
Milla Keränen (s. 1982), kirjailija
Mira Keränen (s. 1986), kilpa-aerobikkaaja
Niilo Keränen (s. 1950), kansanedustaja
Noora Kaisa Keränen (s. 2001), ampumahiihtäjä
Rami Keränen, kitaristi, Dreamtale-yhtyeen perustaja
Seppo Keränen (s. 1947), luontovalokuvaaja 
Tarmo Keränen, säveltäjä, sanoittaja ja tuottaja
Timo Keränen, pesäpalloilija
Toni Keränen (s. 1998), keihäänheittäjä
Vesa Keränen (s. 1971), jääkiekkotuomari
Yrjö Keränen (1901–1974), kirjailija

Kuvitteellisia henkilöitä 

 Outi Keränen, tv-sarjassa Sydänjää
Dombås

Dombås on taajama Dovren kunnassa Opplandin läänissä Norjassa. Se toimii maantien tärkeänä solmukohtana; etelään johtaa tie nykyiseen pääkaupunkiin, Osloon, länteen Åndalsnes ja pohjoiseen entinen pääkaupunki, Trondheim.

Tammikuussa 2009 taajamassa oli 1 116 asukasta.

Lähteet 

Dovre
Norjan taajamat
Rhônen jäätikkö

Rhônen jäätikkö (aiemmin ,  tai paikallisesti , , ) on jäätikkö Sveitsissä, Wallisin kantonin koillisnurkassa, Dammastockvuoren juurella noin 3 600 metrin korkeudessa. Rhônejoki saa alkunsa jäätikön alaosasta noin 2 200 metrin korkeudessa. 

Rhônen jäätikkö oli vuonna 1973 pinta-alaltaan 17,6 neliökilometriä ja pituudeltaan 8 kilometriä. Muiden Alppijäätiköiden tapaan Rhônen jäätikkö pienenee jatkuvasti; vuosisadan kuluessa se on lyhentynyt noin kilometrin. Jäätikkö hävinnee alle sadassa vuodessa.

Lähteet 
 Rhônen jäätikön esittely

Viitteet

Aiheesta muualla

 Rhônen jäätikkö teemasivustolla 
 Jääluola Rhônen jäätiköllä

Sveitsin jäätiköt
Valais
The Annoying Orange

The Annoying Orange on nettikomediasarja, joka kertoo puhuvasta appelsiinista, joka tykkää ärsyttää muita keittiöön saapuvia hedelmiä ja vihanneksia. Sarjan loi Dane Boedigheimer YouTubessa nimimerkillä Dane Boe, mutta hän siirsi uuden tuotannon vajaan 10 videon jälkeen realannoyingorange-kanavalle huikean suosion takia. Kanavan oli kesäkuuhun 2011 mennessä tilannut yli 2 000 000 käyttäjää, joten se oli YouTuben kahdeksanneksi tilatuin kanava. Kaikkia videoita on yhteensä katsottu yli 500 miljoonaa kertaa. 13. tammikuuta 2012 sarja ylitti miljardin katsojan rajan. Nyt kanavan nimi on Annoying Orange.
 
Ensimmäistä Annoying Orange -videota, joka ladattiin YouTubeen 9.10.2009, on katsottu yli sata miljoonaa kertaa. Nykyään videoita julkaistaan yleensä viikoittain. 9. marraskuuta 2010 oli Annoying Orangen syntymäpäivä, josta tehtiin video Annoying Orange: Happy Birthday. Annoying Orange -jaksoja on kaikkiaan tällä hetkellä jo yli 250. Sarjan jatkuessa siihen on tullut paljon uusia hahmoja Orangen seuraksi, muun muassa passiohedelmä Passion Fruit, johon Orange on rakastunut, vaahtokarkki Marshmallow, jonka sukupuolta ei ole paljastettu, pieni omena Midget Apple, jolle Orange aina irvailee tämän pienuudesta, greippi Grapefruit, joka on Orangen pahin kilpailija, sitruuna Grandpa Lemon, joka yleensä nukahtaa kesken lauseen, veitsi, joka yleensä halkaisee Orangen vieraat, Liam the Leprechaun, joka yrittää saada Orangen tilille tämän ärsyttävyydestä, päärynä Pear, joka on Orangen paras ystävä, ja myskikurpitsa Squash, joka säännöllisesti liiskaa alleen Orangen pieniä vieraita.

Sarjasta tehdään tv-sarjaa ja leluja.

Sarjan ensimmäinen tv-jakso esitettiin Cartoon Networkin tv-kanavalla 28.05.2012. Sarjassa on mukana myös Toby Turner eli Tobuscus. Hän on yksi Dane Boedigheimerin näyttelijöistä, joka näytetään kokonaan. Hän on myös esiintynyt kahdessa jaksossa. Ensimmäisessä jaksossa hän esitti juustoa, joka nautti kuolemastaan, koska pääsi eroon Orangesta. Toisessa jaksossa, joka esitettiin 2 päivää ennen sarjan alkamista, hän oli piikikäs hedelmä durio, johon ei veitsi tehonnut. Dane yritti ensin halkaista duriota kirveellä, ja lopussa hän iski sitä hakulla onnistuen viimein halkaisemaan sen.

Triviaa
Annoying Orange -sarjan efektit tehdään ohjelmalla Adobe After Effects.

Oikeasti nykyinen Orange on vain kuva alkuperäisestä niin kuin kaikki hahmot, jotka ovat olleet kauan sarjassa elossa, kuten Pear, Passion Fruit, Grandpa Lemon ja Grapefruit. Grandpa Lemon ja Grapefruit kuolivat eräissä jaksoissa, joissa he olivat vasta tulleet keittiöön. He tosin heräsivät henkiin Halloween-jaksossa ensin FrankenFruitin muodossa, mutta sitten hedelmistä ja vihanneksista tehty FrankenFruit särkyi ja kaikki siinä muodossa olleet palasivat normaaliksi.

Lähteet

Aiheesta muualla 

Internet-ilmiöt
YouTube-kanavat‎
Jarrupala (polkupyörä)

Jarrupala on osa polkupyörän jarrujärjestelmää, jonka avulla pyörän vauhtia voi hidastaa tai pysäyttää sen kokonaan. Jokaisessa polkupyörässä tulee olla toimivat jarrut. Jarruna polkupyörässä voi olla joko käsijarru, jalkajarru tai molemmat.

Vannejarrullisissa pyörissä jarrupalat on sijoitettu vanteen vastakkaisille puolille. On myös polkupyöriä, joissa on nestejarrut, levyjarrut tai rullajarrut.

Toimintaperiaate 

Jarrupalat ovat kiinni renkaan/renkaiden molemmilla puolilla ja niistä menee vaijeri jarrukahvoihin. Jalkajarrullisessa pyörässä mekanismi on täysin erilainen.  Käsijarrullisessa pyörässä vaijerit menevät ohjaustangossa sijaitseviin kahvoihin. Kun kahvoja painetaan taaksepäin, vaijerit kiristyvät jolloin jarrupalat painautuvat rengasta/renkaita vasten ja estävät pyöriä pyörimästä. Käsijarrupyörässä eturenkaan jarrukahva on ohjaustangon vasemmalla puolella ja takarenkaan jarrukahva oikealla. 

Käsijarruja käyttäessä on otettava huomioon, että sekä etu- että takajarrua on käytettävä saman verran, varsinkin äkkipysähdyksissä. Mikäli käyttää pelkkää takajarrua, vauhdin hidastaminen ei ole niin tehokasta ja pelkän etujarrun käyttö taas on vaarallista, sillä tällöin takarengas nousee helposti ilmaan ja polkupyörä voi lentää ympäri.

Katso myös 
 Polkupyörän jarrujärjestelmä

Polkupyörät
Jarrut
National Ignition Facility

National Ignition Facility (NIF) on Lawrence Livermore National Laboratory -tutkimuslaitoksen koelaitos Livermoressa, Kaliforniassa. Hankkeessa tutkitaan ydinfuusion käynnistämistä suuritehoisen laserin avulla. Tavoitteena on hallinnassa pysyvä, energian nettotuottoon yltävä ydinfuusio.

Yhdessä kokeista käytetään 192 laseria, jotka tuottavat yhteensä 500 triljoonaa wattia lasertehoa. Laserit suunnataan pellettiin, jossa on 150 mikrogrammaa kahta vedyn raskasta isotooppia, tritiumia ja deuteriumia. Koe kestää vain 10 miljardisosasekuntia.

Projekti oli maksanut 3,5 miljardia dollaria maaliskuuhun 2009 mennessä.

Lähteet

Aiheesta muualla

The Boston Globe – The Big Picture – The National Ignition Facility

Ydintutkimuslaitokset
Yhdysvaltain tutkimuslaitokset
Yhdysvaltain energiaministeriö
Yhdysvaltain ydinteknologia
Platform Racing 3

Platform Racing 3 (PR3) on Jiggminin (Jacob Grahn) tekemä peli. Pelissä on parempi grafiikka kuin vanhemmassa Platform Racing 2-pelissä, lisää tavaroita, pukuja ja lisäksi Block Editor!, jolla voi tehdä oman "alustan" minkä päällä voi seisoa.

Uutta

Uudet pelimuodot 

Uusia pelimuotoja ovat:

 Deathmatch (sota)
 Race (normaali kisa) (vanha)
 Coin fiend (kolikkojahti)
 Hat attack (hatun keräys kilpailu)

Uudet tavarat 

PR3:n uusia tavaroita ovat:

 Sinko (voit lennättää vihollisen kauas pois tai rikkoa seinän)
 Block (voit laittaa alustan mihin haluat!)
 Kilpi (Torjuu pommit ja iskut)
 Siivet (Voit lentää)
 Musta aukko (Kaikki lähelle tulevat vastustajat jäävät mustaan aukkoon jumiksi hetkeksi)

Uudet block-tyylit 

Pelin uusia block tyylejä:

 Teleport (Teleporttaa)
 Inactive (Menee läpi)
 Impervous (Tuhoutumaton)
 Change (Muuttuu)

Selainpelit
Ryan Johansen

Ryan Johansen (s. 31. heinäkuuta 1992 Vancouver, Brittiläinen Kolumbia) on kanadalainen jääkiekkohyökkääjä, joka edustaa NHL:ssä pelaavaa Nashville Predatorsia. 

Blue Jackets varasi Johansenin neljäntenä pelaajana NHL:n varaustilaisuudessa 2010. Johansen pelasi seurassa 2011–2015. Ennen vaihtoa hänellä oli seuran kanssa kevääseen 2017 asti ulottuva sopimus.

Rightin keskushyökkääjä on taitava pelintekijä, joka osaa pelata kahteen suuntaan. Hänen esikuviaan ovat Joe Thornton ja Ryan Getzlaf.

Ura
Johansen varattiin numerolla 150 WHL-joukkue Portland Winterhawksiin jo kesällä 2007, mutta hän siirtyi joukkueeseen kaksi vuotta myöhemmin suorittaakseen opintonsa loppuun. Kauden 2008–2009 Johansen pelasi BCHL-joukkue Penticton Veesin joukkueessa. Hän siirtyi kaudeksi 2009–2010 Winterhawksiin, jossa Johansen teki 71 ottelussa tehot 25+44=69. Hän pelasi lähinnä samassa ketjussa Nino Niederreiterin ja Brad Rossin kanssa. Johansen oli joukkueen toiseksi paras pistemies Chris Francisin jälkeen ja pudotuspeleissä hän oli Winterhawksin paras pistemies tehoilla 6+12=18. Johansen oli WHL:n tulokkaiden pistepörssin toinen.

WHL-tulokaskauden jälkeen Columbus Blue Jackets varasi Johansenin neljäntenä pelaajana NHL:ään kesällä 2010. Hänen varauksensa tuli monelle yllätyksenä, koska Blue Jacketsin odotettiin varaavan puolustajan. Johansen rankattiin myös Pohjois-Amerikassa pelaavien pelaajien listan kymmenenneksi. Hän teki syyskuussa 2010 kolmivuotisen tulokassopimuksen Blue Jacketsin kanssa. Johansen pelasi kuitenkin vielä kauden 2010–2011 Winterhawksissa. Hän oli tehoilla 40+52=92 koko WHL:n pistepörssin seitsemäs. Johansen voitti tehoilla 13+15=28 koko kevään 2011 pudotuspelien pistepörssin. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.

Ensimmäisen ottelunsa NHL:ssä Johansen pelasi Nashville Predatorsia vastaan 7. lokakuuta 2011. 25. lokakuuta Johansen teki NHL-uransa ensimmäisen maalin Detroit Red Wingsiä vastaan.

Kaudella  Johansen nousi yhdeksi Blue Jacketsin avainpelaajista. Hän voitti runkosarjassa joukkueen pistepörssin 63:lla pisteellä, joista 33 oli maaleja. Kausi oli hänen tulokassopimuksensa viimeinen.

Johansen siirtyi tammikuussa 2016 Columbus Blue Jacketsista Nashville Predatorsiin vaihdossa puolustaja Seth Jonesiin.

Maajoukkue
Johansen voitti alle 20-vuotiaiden MM-hopeaa vuonna 2011. Hän oli turnauksessa Kanadan kolmanneksi paras pistemies Brayden Schennin ja Ryan Ellisin jälkeen. Johansen valittiin turnauksen tähdistökentälliseen.

Tilastot

Lähteet

Viitteet

Kanadalaiset jääkiekkoilijat
Nashville Predatorsin pelaajat
Columbus Blue Jacketsin varaamat pelaajat
Vuonna 1992 syntyneet
Elävät henkilöt
Jonas Holøs

Jonas Holøs (s. 27. elokuuta 1987 Sarpsborg, Norja) on norjalainen jääkiekkoilija, pelipaikaltaan puolustaja.

Holos teki toukokuun lopulla 2017 kaksivuotisen sopimuksen Fribourg-Gotteronin kanssa.

Lähteet

Aiheesta muualla

Norjalaiset jääkiekkoilijat
Färjestad BK:n pelaajat
Colorado Avalanchen varaamat pelaajat
Vuonna 1987 syntyneet
Elävät henkilöt
Texasin kuvernööri

Texasin kuvernööri () on Texasin hallituksen päämies. Hän on Texasin asevoimien ylipäällikkö, ja hänellä on valta hyväksyä osavaltion lait tai hylätä ne veto-oikeudellaan. Nykyinen kuvernööri on republikaani Greg Abbott vuodesta 2015 lähtien.

Kuvernöörin tulee olla vähintään 30-vuotias ja Texasin asukas vähintään 5 vuotta ennen vaaleja. Kuvernöörin virkakausi on neljä vuotta eikä virkakausien määrää ole rajoitettu.

Vuonna 2022 kuvernöörin vuosipalkka on 153 750 dollaria.

Luettelo Texasin kuvernööreistä

Lähteet

Katso myös
Texasin tasavallan presidentti
Pääkallonpaikka

Pääkallonpaikka on suomalaisen kristillisen metalliyhtyeen HB viides pitkäsoitto. Se julkaistiin 4. syyskuuta 2010 Ristirock-tapahtumassa Tampereella. Pääkallonpaikka sijoittui Suomen virallisella listalla viidenneksi ilmestymisviikollaan 36/2010.

Kappaleet

Kokoonpano 
 Johanna Kultalahti – laulu
 Bob – kitara
 Sofia Ylinen – kitara
 Tuomas Kannisto – basso
 Samuel Mäki-Kerttula – rummut
 Antti Niskala – kosketinsoitin

Vierailevat muusikot 
 Jussi Junttila – saksofoni
 Kaarle Mannila – kuorolaulu, sovitukset
 Tuomas Vuolteenaho – rummut
 Johanna Almark – kuorolaulu
 Tero Julkunen – kuorolaulu
 Samuel Savola – puhe (kappale 10)
 Janne Heiskanen – puhe (kappale 6)
 Juhana Ritakorpi, Pauline Fleming, Audur Hafsteinsdottir, Anni-Kaisa Karola, Eveliina Paavola, Paula Tuukkanen, Katariina Ruokonen, Lasse-Matti Laakso, Lassi Viljanen, Ari-Heikki Mansala – jouset

Tuotanto 
 Antti Niskala – tuottaja, äänittäjä
 Jetro Vainio – äänittäjä, miksaaja
 Svante Forsbäck – masteroija
 Markus Hallinen – valokuvat

Arvostelut 
 Desibeli.net: 
 Lupaus.net:

Lähteet

Aiheesta muualla 
 

Vuoden 2010 albumit
Suomalaiset metallialbumit
NIC-maa

NIC-maa eli nopeasti teollistunut maa on sosiologien ja yhteiskunta- ja politiikantutkijoiden käyttämä käsite eri maista ympäri maailman. Yhteistä näille maille on se, että ne eivät ole saavuttaneet vielä kehittyneen maan statusta, mutta nopean taloudellisen ja yhteiskunnallisen kehityksensä ansiosta ne myös eroavat huomattavasti suurimmasta osasta kehitysmaista. NIC on lyhenne sanasta Newly industrialized country. Ne ovat usein siirtyneet maatalouspainoitteisesta taloudesta teollisuus-, rakennus- ja kaivospainoitteiseen talouteen.

Käsitettä käytettiin ensimmäistä kertaa 1970-luvulla kuvaamaan Aasian tiikereiksi kutsuttujen Etelä-Korean, Hongkongin, Singaporen ja Taiwanin nopeaa kehitystä kehitysmaista kehittyneiksi maiksi. Nykyään NIC-maiksi lasketaan yleensä Brasilia, Etelä-Afrikka, Filippiinit, Intia, Kiina, Malesia, Meksiko, Thaimaa ja Turkki. Mukaan voidaan laskea myös Venäjä ja Argentiina.

Lähteet 

Brasilian talous
Etelä-Afrikan talous
Filippiinien talous
Intian talous
Kiinan talous
Malesian talous
Meksikon talous
Thaimaan talous
Turkin talous
Static Impulse

Static Impulse on Dream Theaterin laulajana tunnetun James LaBrien toinen sooloalbumi, joka julkaistiin 27. syyskuuta 2010 Euroopassa ja 28. syyskuuta Yhdysvalloissa. Albumin julkaisun myötä suunniteltu kuukauden mittainen kiertue Pohjois-Amerikassa jouduttiin peruuttamaan ongelmien vuoksi.

Kappaleet

Rajoitettu digipak-painos

Kokoonpano 
 James LaBrie – laulu
 Matt Guillory – kosketinsoittimet, taustalaulu
 Marco Sfogli – kitara
 Ray Riendeau – basso
 Peter Wildoer – rummut, murinalaulu

Arvostelut 
 About.com: 
 Danger Dog: 
 The Metal Forge: 8.5/10
 Metal Storm: 8.8/10

Lähteet

Viitteet

Aiheesta muualla 
James LaBrien viralliset sivut

Vuoden 2010 albumit
James LaBrien albumit
Richard Bauckham

Richard John Bauckham (s. 22. syyskuuta 1946) on Uuden testamentin eksegetiikan tutkija, joka toimii nykyään tutkijana Ridley Hallissa, Cambridgessa.

Elämä ja ura 

Richard Bauckham (M.A., Ph.D. Cambridge; F.B.A.; F.R.S.E) toimi vuoteen 2007 asti Uuden testamentin eksegetiikan professorina St Andrewsin yliopistossa Skotlannissa. Hän jäi virastaan eläkkeelle voidakseen keskittyä tutkimukseen ja kirjoittamiseen ja toimii tällä hetkellä tutkijana Ridley Hallissa Cambridgessa.

Hän syntyi Lontoossa 1946, opiskeli Cambridgen yliopistossa historiaa. Hän opetti teologiaa Leedsin yliopistossa ja Manchesterin yliopistossa (1977-1992). Hän toimi professorina St Andrewsin yliopistossa 1992-2007.

Tutkimusala 

Bauckham on julkaissut tutkimuksia Uuden testamentin eksegetiikasta ja varhaisen kristinuskon historiasta. Hänen nykyiset tutkimuskohteensa ovat Jeesus ja evankeliumit, Uuden testamentin kristologia ja Raamatun merkitys ekologialle.

Teokset 

 Bauckham, Richard (2008). Jesus and the God of Israel : God Crucified and Other Studies on the New Testament's Christology of Divine Identity.

 Bauckham, Richard (2007). The Testimony of the Beloved Disciple : Narrative, History, and Theology in the Gospel of John.

 Bauckham, Richard (2006). Jesus and the Eyewitnesses : The Gospels as Eyewitness Testimony.

 Bauckham, Richard. James : Wisdom of James, Disciple of Jesus the Sage, New Testament Readings.

 Bauckham, Richard. The Book of Acts in Its Palestinian Setting, The Book of Acts in Its First Century Setting V.

Lähteet

Aiheesta muualla 

 Personal website of Richard Bauckham
 Richard Bauckham (Theopedia)
 Profile at Ridley Hall, Cambridge

Bauckham, Richard
Bauckham, Richard
Bauckham, Richard
Elements of Persuasion

Elements of Persuasion on Dream Theaterin laulajana tunnetun James LaBrien ensimmäinen sooloalbumi.

Kappaleet

Kokoonpano
James LaBrie – laulu
Matt Guillory – kosketinsoittimet
Mike Mangini – rummut
Marco Sfogli – kitara
Bryan Beller – basso

Lähteet

Aiheesta muualla
James LaBrien viralliset sivut

Vuoden 2005 esikoisalbumit
James LaBrien albumit
Igor Martínez



Igor Martínez Caseras (s. 19. heinäkuuta 1989 Vitoria-Gasteiz, Álavan maakunta, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia. Hän on pelipaikaltaan hyökkäävä keskikenttäpelaaja.

Seurajoukkueura 

Martínez on vitorialaisen Alavésin kasvatti. Hän pelasi seuran edustusjoukkueessa Espanjan toiseksi ja kolmanneksi korkeimmilla sarjatasoilla kolmen kauden ajan vuosina 2007–2010.

Toukokuussa 2010 Martínez siirtyi bilbaolaiseen Athleticiin, jonka kanssa hän teki kolmevuotisen sopimuksen. Hänet rekisteröitiin seuran B-joukkueeseen, mutta hän otti osaa edustusjoukkueen harjoituskaudella kesällä 2010. Virallisen debyyttinsä edustusjoukkueessa ja Espanjan korkeimmalla sarjatasolla Primera Divisiónissa hän teki ottelussa Sportingia vastaan 18. syyskuuta 2010.

Maajoukkueura 

Martínez kutsuttiin Espanjan alle 21-vuotiaiden maajoukkueeseen lokakuussa 2010. Aikaisemmin hän on kuulunut alle 19-vuotiaiden maajoukkueeseen.

Lähteet

Aiheesta muualla 

 Igor Martínezin esittely Athletic Clubin sivustolla 

Espanjalaiset jalkapalloilijat
Vuonna 1989 syntyneet
Elävät henkilöt
David Blu

David Blu (; s. 18. heinäkuuta 1980 Los Angeles) on yhdysvaltalais-israelilainen koripalloilija, joka edustaa nykyisin Maccabi Tel Avivia. Hänen syntymänimensä oli David Bluthenthal, mutta kesällä 2010 hän vaihtoi nimekseen David Blu.

Ura 
Blu pelasi lukiokoripalloa Venicen ja Westchesterin lukioissa. Hän siirtyi vuonna 1998 Etelä-Kalifornian yliopistoon, jota hän edusti neljän kauden ajan. Toisella yliopistokaudellaan Blu teki 13,9 pistettä ottelua kohden, joka oli hänen yliopistouransa paras pistekeskiarvo. Vuonna 2002 Blu siirtyi Maccabi Tel Aviviin kahdeksi kaudeksi. Jälkimmäisellä kaudella hän voitti Euroliigan mestaruuden. Kaudeksi 2004–2005 Blu siirtyi Sacramento Kingsiin, mutta lähti seurasta ennen kauden alkua ja liittyi BK Dynamo Pietariin. Hän pelasi seurassa tammikuuhun 2005 saakka, jonka jälkeen hän siirtyi loppukaudeksi Pallacanestro Trevisoon. Kauden päätyttyä Blu pelasi kauden Virtus Bolognassa ja tämän jälkeen kauden Fortitudo Bolognassa. Kaudeksi 2007–2008 Blu palasi Maccabiin. Hän edusti seuraa vuoden ajan ja siirtyi pian Le Mans Sarthe Basketiin. Blu pelasi seurassa kauden ajan, kunnes palasi Maccabiin.

Lähteet

Aiheesta muualla 
Euroliigan pelaajaprofiili 
Legabasketin pelaajaprofiili 
Sports-Reference 

Israelilaiset koripalloilijat
Yhdysvaltalaiset koripalloilijat
Vuonna 1980 syntyneet
Elävät henkilöt
Tina: What’s Love Got to Do With It

Tina: What's Love Got to Do With It (What’s Love Got to Do With It) on Brian Gibsonin ohjaama yhdysvaltalainen elämäkertaelokuva vuodelta 1993. Elokuva perustuu Tina Turnerin elämään.

Rooleissa

Arvioita
Video-oppaassa vuodelta 1994 elokuva saa kolme tähteä viidestä, mikä vastaa sanallista arviota ”hyvä”.

Lähteet

1950-luvulle sijoittuvat elokuvat
Yhdysvaltalaiset elämäkertaelokuvat
Vuoden 1993 yhdysvaltalaiset elokuvat
Weapons of Our Warfare


Weapons of Our Warfare on kristillisen thrash metal -yhtye Deliverancen toinen albumi, joka julkaistiin vuonna 1990 Intense Recordsilla. Retroactive Records uudelleenjulkaisi albumin remasteroituna vuonna 2008. Nimikappaleen musiikkivideo oli MTV:n Headbanger's Ball -ohjelman Top 3 -listalla 12 viikkoa perättäin. Eräs arvostelija kirjoitti, että kitaristi George Ochoan liittyminen yhtyeeseen vei tasoa esikoisalbumista selvästi eteenpäin, kun puhutaan laulunteosta, taidosta, tuotannosta ja ammattimaisuudesta. Albumin sanoitukset käsittelevät henkistä sodankäyntiä 2. korinttolaiskirjeen jakeita 10:4-5. mukaillen.

Kappaleet

Kokoonpano 
 Jimmy P. Brown II – laulu, kitara
 George Ochoa – kitarat
 Brian Khairullah – basso
 Chris Hyde – rummut

Lähteet

Aiheesta muualla 
 

 Vuoden 1990 albumit
Yhdysvaltalaiset thrash metal -albumit
Speed metal -albumit
Jukka-Pekka Vainionpää

Jukka-Pekka Vainionpää (s. 7. tammikuuta 1990) on suomalainen pesäpalloilija, joka on pelannut vuodesta 2022 lähtien Vimpelin Vedossa. Vuosina 2009–2011 hän edusti Nurmon Jymyä ja vuonna 2012 Pattijoen Urheilijoita sekä vuosina 2013-2021 Seinäjoen JymyJusseja  Vainionpää pelaa numerolla 10 lyöjäjokerina, mutta osaa pelata myös lukkarina. 

Vainionpää valittiin vuonna 2009 vuoden tulokkaaksi. Vainionpään kasvattajaseura on Vaasan Maila.

30. elokuuta 2020 Vainionpää saavutti kaikkien aikojen nuorimpana pesäpalloilijana tuhat lyötyä juoksua. Vainionpää voitti lyöjäkuninkuuden vuonna 2020 lyömällä 75 juoksua.

Vainionpää siirtyi kaudeksi 2022 Vimpelin Vedon paitaan

Saavutukset

Pelaajana 
1 SM-kulta: 2022
 1 SM-pronssi: 2012
 9 Itä-Länsi-ottelua: 2012-2019, 2021
 Superpesiksen lyöjäkuningas (6): 2014, 2016, 2018, 2019, 2020, 2022
 Vuoden jokeri (3): 2014, 2016, 2019 
 Superpesiksen kuukauden pelaaja (5): heinäkuu 2013, toukokuu 2016, heinäkuu 2017, kesäkuu 2022, elokuu 2022
 Superpesiksen vuoden tulokas: 2009 
 Kultainen maila: 2016 
 Superpesiksen pudotuspelien arvokkain pelaaja: 2022
 Superpesiksen kuukauden jokeri: kesäkuu 2022
 Vuoden pesäpalloilija: 2022

Lähteet

Aiheesta muualla 

Suomalaiset pesäpalloilijat
Vuonna 1990 syntyneet
Elävät henkilöt
Simo Rouvali

Simo Rouvali (s. 13. marraskuuta 1975 Naantali) on suomalainen entinen jääkiekkoilija, joka edusti koko SM-liigauransa ajan Turun Palloseuraa vuosina 1994–1999. Hän pelasi SM-liigan runkosarjassa yhteensä 207 ottelua tehoin 30+40=70. Jäähyminuutteja kertyi 178. Rouvali pelasi urallaan myös puolustajana.

Ura
Rouvali oli TPS:n oma kasvatti. Hän pelasi ensimmäiset miesten pelinsä kaudella 1994–1995, jolloin noin puolet kaudesta kului I-divisioonajoukkue Kiekko-67:ssä ja puolet Rouvali pelasi SM-liigaa TPS:ssä. Hän pelasi SM-liigan runkosarjassa 19 ottelua tehoin 4+1=5 ja playoffeissa viisi ottelua ilman tehopisteitä. Rouvali voitti Suomenmestaruuden keväällä 1995.

Kausi 1995–1996 oli Rouvalille ensimmäinen kokonainen SM-liigassa. Hän teki yhden kauden piste-ennätyksensä tekemällä 44 ottelussa tehot 10+11=21. Rouvalin kausi päättyi SM-hopeaan keväällä 1996. Kaudella 1996–1997 TPS pelasi myös European Hockey Leaguessa. Joukkue ja Rouvali voittivat Euroopan mestaruuden, kun TPS voitti kotonaan Moskovan Dynamon lukemin 5-2. Rouvalin kausi SM-liigassa päättyi hopeaan toisen kerran keväällä 1997.

Kaudella 1998–1999 Rouvali teki uransa toiseksi parhaat pisteet tehoilla 5+13=18 ja hän voitti keväällä 1999 toisen Suomenmestaruutensa.

Halvaantuminen
12. kesäkuuta 1999 Rouvali oli mestaruuteen päättyneen kauden jälkeen viettämässä vapaa-aikaansa Samppalinnan maauimalassa, Turussa. Hän hyppäsi pää edellä uima-altaan matalasta päästä veteen ja löi sukeltaessaan päänsä altaan pohjaan. Rouvalin selkäranka vioittui neljännen ja viidennen nikaman kohdalta, jonka seurauksena hän sai neliraajahalvauksen. Samalla Rouvalin SM-liigaura päättyi vain 23-vuotiaana. 

Onnettomuuden jälkeen Rouvali kykeni liikuttamaan vain silmiään, mutta kovalla kuntoutuksella hän sai kädet toimimaan ja pystyy kelaamaan itse pyörätuoliaan. Rouvali käytti kuntoutukseensa Giselher Schalowin kehittämää rytmisdynaamista menetelmää, kunnes se kiellettiin Suomessa. Rouvali on nykyään tietokoneammattilainen.

Tilastot

Lähteet

Viitteet

Suomalaiset jääkiekkoilijat
Suomalaiset neliraajahalvaantuneet henkilöt
Vuonna 1975 syntyneet
Elävät henkilöt